Na osnovu člana 6 stav 1 i 7 Zakona o socijalnom stanovanju („Sl.list Crne Gore“, br.35/13), člana 32 stav 1 tačka 17 Zakona o lokalnoj samoupravi („Sl.list RCG“, broj 42/03, 28/04, 75/05, 13/06 i „Sl. list CG“, br. 88/09, 38/12 i 10/14),  čl. 44 Statuta opštine Mojkovac („Sl. list CG – opštinski propis“, br.31/10 i 26/12) i uz prethodnu saglasnost Ministarstva održivog razvoja i turizma Crne Gore, br. 08-78/8, od 04.02.2015. godine, Skupština Opštine Mojkovac, na sjednici održanoj dana 18.03.2015. godine, donijela je:
LOKALNI PROGRAM SOCIJALNOG STANOVANJA OPŠTINE MOJKOVAC ZA 2015-2016

UVOD

Socijalno značenje stana proističe iz različitih oblika i instrumenata kojima država, bez obzira na svoju razvijenost čini dostupnijim ostvarivanje ovog prava za svakog svog građanina, a posebno za grupe koje ovo pravo bez intervencije države ne bi mogle da ostvare (socijalno ugrožene grupe). Osnovni cilj svake stambene politike je da cjelokupno stanovništvo može uz najracionalniji vid podrške obezbijediti stanove odgovarajuće veličine i opremljenosti u funkcionalnom okruženju i uz razumne cijene, a odabir stanovništva u pristupu stanovima treba da bude što manje privilegovan.

Stambena politika je kompleksan problem koji nameće potrebu multidisciplinarnog pristupa definisanju prioriteta i mjera u cilju objedinjavanja instrumenata za postitanje pozitivnih rezultata u ovoj oblasti. 

Problemi stanovanja posebno utiču na socijalno ugrožene, odnosno socijalno isključene grupe, koje predstavljaju posebne ciljne grupe u oblasti socijalnog stanovanja. Da bi se adekvatno sagledali problemi u ovoj oblasti neophodno je analizirati stambenu situaciju, subvencije i podsticaje koji se ovakvim grupama mogu pružiti.

Donošenjem Nacionalne stambene strategije za period 2011-2020. godine, stvoreni su osnovni principi za definisanje pravaca daljeg razvoja stambenog sektora u Crnoj Gori. Takođe, obezbijeđena je veća uravnoteženost svih komponenata razvoja (socijalnih, ekonomskih i ekoloških) i održivi i efikasni razvoj stanovanja putem bolje raspodjele nadležnosti i zadataka svih aktera u stambenom sektoru. Zakonom o socijalnom stanovanju (“Sl.list CG”, br 35/13) i Programom socijalnog stanovanja za period 2014 – 2017, utvrđene su nadležnosti države i lokalnih uprava.

1. ZAKONSKA REGULATIVA

1.1  Zakon o socijalnom stanovanju

Zakonom o socijalnom stanovanju („Sl.list Crne Gore“, br. 35/13) utvrđeno je da je socijalno stanovanje stanovanje odgovarajućeg standarda koje se obezbjeđuje pojedincima ili domaćinstvima koja iz socijalnih, ekonomskih i drugih razloga ne mogu da riješe pitanje stanovanja. Članom 5 istog Zakona, propisano je da Vlada Crne Gore donosi program socijalnog stanovanja, a članom 6 da jedinica lokalne samouprave donosi lokalni program socijalnog stanovanja.

1.2  Program socijalnog stanovanja

Vlada Crne Gore donosi program socijalnog stanovanja kojim se određuju ciljevi razvoja socijalnog stanovanja, u skladu sa regionalnim, ukupnim ekonomskim i socijalnim razvojem, kao i razvoj socijalnog stanovanja i drugi elementi od značaja za socijalno stanovanje.

U skladu sa programom socijalnog stanovanja jedinica lokalne samouprave donosi lokalni program socijalnog stanovanja, koji naročito sadrži: 

- lica, odnosno grupe lica na teritoriji jedinice lokalne samouprave kojima će se rješavati pitanje     

  socijalnog stanovanja; 

- obim i uslove odobravanja sredstava privrednim društvima, fizičkim licima i stambenim   

   zadrugama i način vraćanja sredstava;

- bliža mjerila i kriterijume za utvrđivanje visine zakupnine za korišćenje stambenih objekata.

U oblasti socijalnog stanovanja jedinica lokalne samouprave je obavezna da: 

1) prikuplja podatke potrebne za izradu i donošenje lokalnog programa (snimanje i analiza  

    postojećeg stambenog fonda i stambenih potreba i sl.); 

2) upravlja projektima izgradnje stambenih objekata; 

3) vrši poslove davanja u zakup stambenih objekata; 

4) razvija nove programe finansiranja socijalnog stanovanja i podstiče partnerski odnos između  

    javnog, privatnog i neprofitnog sektora u oblasti socijalnog stanovanja; 

5) organizuje poslove održavanja stambenih objekata za socijalno stanovanje; 

6) obavlja i druge poslove u oblasti socijalnog stanovanja, u skladu sa zakonom.

1.3  Zakon o lokalnoj samoupravi

Članom 32 stav 1 tačka 6 Zakona o lokalnoj samoupravi („Sl. List RCG“, br. 42/03, 28/04, 75/05, 13/06, i „Sl. List CG“, br. 88/09, 38/12 i 10/14), propisano je da opština uređuje i obezbjeđuje privođenje namjeni građevinskog zemljišta u skladu sa lokalnim planskim dokumentima i njegovo komunalno opremanje, tačkom 11 da opština uređuje odnose u oblasti stanovanja i stara se o obezbjeđivanju uslova za održavanje stambenih zgrada, a tačkom 17, da u skladu sa mogućnostima, uređuje i obezbjeđuje rješavanje stambenih potreba lica u stanju socijalne potrebe i lica sa posebnim potrebama i pomaže rad humanitarnih i nevladinih organizacija iz ovih oblasti. 
Opština Mojkovac u prethodnom periodu nije donosila odluke iz oblasti socijalnog stanovanja, već je Predsjednik opštine, shodno Zakonu o lokalnoj samoupravi i Statutu Opštine Mojkovac, donosio rješenja o davanju stanova na korišćenje licima u stanju socijalne potrebe.

2. POSTOJEĆA STAMBENA SITUACIJA

Opština Mojkovac je u prethodnom periodu, zajedno sa Vladom Crne Gore, za  lica u stanju socijalne potrebe, obezbijedila sredstva za izgradnju sljedećih stambenih objekata: 

     - Stambeni objekat u Tutićima, na katastarskoj parceli br. 203/1 KO Tutići. Objekat je izgradjen za potrebe stanara u radničkom naselju (barake) u Tutićima, koje je zatim porušeno i uklonjeno. Ovaj objekat se sastoji od 22 stambene jedinice. Status ovog objekta nije riješen niti je upisan u katastar.

- Stambeni objekat u ulici Đura Đukića, na katastarskoj parceli br. 145 KO Mojkovac. Izgradjen je za potrebe stanara iz naselja Ambarine koji su iseljeni zbog poplava 1992 godine. Ovaj objekat ima dva ulaza sa ukupno 50 (24+26) stambenih jedinica. Korisnici ovih stambenih jedinica su otkupili stanove i postali njihovi vlasnici.

- Stambeni objekti u ulici Nemanjića, na katastarskim parcelama br. 359/2, 360/2 i 361 KO Mojkovac. Izgrađena su tri prizemna stambena objekta sa po devet stambenih jedinica, a namijenjena su licima u stanju socijalne potrebe. Dva objekta su useljena, dok je treći u fazi završnih radova.Opština Mojkovac je za jedan objekat izdala Rješenje o davanju stanova na korišćenje za devet stambenih jedinica, licima koja se nalaze u stanju socijalne potrebe. Međusobni odnosi između Opštine Mojkovac i korisnika stanova regulisani su posebnim ugovorima.
-Stambeni objekti u naselju Ambarine, na katastarskim parcelama br. 476 i 477 KO Mojkovac. Na parcelama se nalaze dva stambena objekta, sa po jednom stambenom jedinicom u vlasništvu Opštine Mojkovac. Postojeći objekti su useljeni bez valjanog pravnog osnova korišćenja, zbog čega je u budućem periodu neophodno izvršiti reviziju stanarskih prava.

Opština Mojkovac je, u okviru projekta „1000 + stanova“, obezbijedila lokaciju za izgradnju stambenog objekta od 25 stambenih jedinica, koji je finansirao CFSSI i isti oslobodila plaćanja naknade za komunalno opremanje za svaki stan koji se proda zaposlenima sa teritorije Opštne Mojkovac. Objekat je izgradjen na katastarskoj parceli br. 1544 KO Mojkovac, u ulici Svetozara Drobnjaka i namijenjen je tržištu. Ovaj projekat je zamišljen tako da građani otkupe stanove uz pomoć stambenih kredita pod povoljnim uslovima. Trenutno je na ovaj način otkupljeno 13 stambenih jedinica u ovom objektu.

Prema podacima MONSTAT-a, popisom stanovništva iz 2011.godine, u opštini Mojkovac je evidetirano 2775 domaćinstava, sa prosječnim brojem članova od 3,1 član po domaćinstvu.

Podaci o stanovima prema korišćenju tj. namjeni dati su u sljedećoj tabeli:

	Opština
	Ukupno 
	Stanovi prema korišćenju tj. namjeni

	
	
	Za stanovanje
	Sezonsko korišćenje
	Samo za obavljanje djelatnosti
	Bez podataka

	
	
	Nastanjeni
	Prazni
	
	
	

	
	
	Samo za stanovanje


	Za stanovanje i obavljanje djelatnosti
	Privremeno nenastanjeni
	Napušteni 
	
	
	

	Mojkovac 
	3.802
	2.634
	21
	694
	109
	323
	8
	13

	
	100%
	69,2%
	0,6%
	18,3%
	2,9%
	8,5%
	0,2%
	0,3%


Od ukupnog broja domaćinstava (2775) koja žive u opštini Mojkovac, 178 ili 6,4% su podstanari.

3. PROJEKTI REALIZOVANI U PRETHODNOM PERIODU

Projekti koji su realizovani u prethodnom periodu su već navedeni u poglavlju 2. 

Obaveza lokalne uprave je da utvrdi preciznu evidenciju stambenih objekata koji su u njenom vlasništvu. Postoje neusaglašenosti između evidencije lokalne uprave i evidencije u Upravi za nekretnine (katastru).

4. PROJEKTI PLANIRANI U NAREDNOM PERIODU

4.1 Projekti izgradnje novih stambenih jedinica

Planirana je izgradnja jednog stambenog objekta u ulici Đura Đukića, sa 44 stambene jedinice, za rješavanje stambenih potreba lica u stanju socijalne potrebe. Ovaj objekat je ucrtan u plansku dokumentaciju i za njega je urađen projekat. Objekat je planiran na urbanističkim parcelama UP 323a, UP323b i UP 323c Izmjene i dopune DUP-a „Centar sa Gornjim Mojkovcem. Opština je obezbijedila lokaciju a sredstva za izgradnju objekta obezbijediće donacijom ili uz pomoć Vlade Crne Gore.
 4.2   Projekat CFSSI za rješavanje stambenih pitanja građana, uz garanciju države 

     za kreditno zaduženje



Članom 11 Zakona o Budžetu Crne Gore za 2014. godinu („Sl. List Crne Gore“, broj 61/2013) predviđeno je izdavanje državnih garancija u iznosu od 5 miliona eura za implementaciju projekta koje će implementirati CFSSI, a koji obuhvata izgradnju oko 500 stambenih jedinica. Prioritetne ciljne grupe su utvrđene članom 4 Zakona o socijalnom stanovanju, ali je namjera da se ovim projektom pored ovih ciljnih grupa obuhvate i mladi bračni parovi. Iako su državne garancije u iznosu od 5000000,00 € predviđene za 2014. godinu, implementacija projekta se ne očekuje do sredine 2015. godine. 



Opština Mojkovac će, zavisno od potreba i uslova projekta, tražiti uključenje u realizaciju istog. Za realizaciju projekta opština će obezbijediti lokaciju u zoni Izmjena i dopuna DUP-a Centar sa Gornjim Mojkovcem i osloboditi investitora od plaćanja naknade za komunalno opremanje. Broj porodičnih domaćinstava koji bi se uključili u ovaj projekat se ne može tačno utvrditi iz razloga što nijesu poznati uslovi i cijene tih stambenih jedinica, ali procjena je da bi se u isti projekat uključilo oko 30 domaćinstava.
4.3   Projekat rješavanja stambenih pitanja socijalno ugroženih kategorija građana

        na sjeveru Crne Gore


Vlada Crne Gore je na sjednici od 19. marta 2014. godine usvojila Informacije o rješavanju stambenih pitanja socijalno ugroženih kategorija građana na sjeveru Crne Gore. 


Zbog ograničenih sredstava u Budžetu, predlaže se da se od Fonda otkupi 31 stambena jedinica, ukupne vrednosti 999.544,00 €. Od navedenog iznosa za Mojkovac je predviđeno 156.000,00 € odnosno 3 (tri) stambene jedinice.


Navedene stambene jedinice, koje će država Crne Gore otkupiti, ustupiće se opštini na korišćenje radi davanja u zakup prioritetnim grupama, u skladu sa članom 4 Zakona o socijalnom stanovanju, kao i rješavanju stambenih potreba pod povoljnijim uslovima.

4.4    Projekat rješavanja stambenih pitanja građana po povoljnim uslovima


Ministarsvo održivog razvoja i turizma planira realizacju Projekta rješavanja stambenih pitanja građana po povoljnim uslovima, ukupne vrijednosti 20 miliona eura i rješavanje stambenog pitanja za oko 500 porodičnih domaćinstava u Crnoj Gori. Banka za razvoj Savjeta Evrope je u razgovorima vođenim u 2013. godini povodom ovog projekta izrazila spremnost za saradnju na istom ili sličnom projektu.


        Opština Mojkovac će, zavisno od potreba i uslova projekta, tražiti učešće u realizaciji istog. Za realizaciju projekta opština će obezbijediti lokaciju u zoni Izmjena i dopuna DUP-a Centar sa Gornjim Mojkovcem i osloboditi investitora od plaćanja naknade za komunalno opremanje. Broj porodičnih domaćinstava koji bi se uključili u ovaj projekat se ne može tačno utvrditi iz razloga što nijesu poznati uslovi i cijene tih stambenih jedinica, ali procjena je da bi se u isti projekat uključilo oko 40 domaćinstava.

     4.5.  Davanje u zakup stambenih objekata

  
Trenutno nijedan stambeni objekat, odnosno nijedna stambena jedinica u vlasništvu Opštine Mojkovac nije data u zakup, a čalnom 12 stav 2 Zakona o socijalnom stanovanju propisano je da „stambeni objekti za socijalno stanovanje izgradjeni ili kupljeni iz sredstava budžeta jedinica lokalne samouprave ili drugih sredstava koja je obezbijedila jedinica lokalne samouprave, daju se u zakup u skladu sa odredbama ovog zakona kojim se uredjuje postupak i način davanja stambenih objekata u zakup“.


Shodno pomenutom Opština Mojkovac će u budućem periodu imati zadatak davanja stambenih objekata u zakup, saglasno članovima 13-20 Zakona o socijalnom stanovanju.
4.6.  Održavanje stambenih objekata


Sekretarijat za uređenje prostora i održivi razvoj opštine Mojkovac, kao organ nadležan za stambene poslove, je shodno Zakonom o stanovanju i održavanju stambenih zgrada („Sl. List CG“, br. 04/11 i 01/14), sačinio registar etažnih vlasnika, registar stambenih zgrada i njihovih posebnih djelova i registar upravnika stambenih zgrada. Formirani su organi upravljanja u 39 stambenih zgrada, od ukupno 45, koje su, shodno zakonu, u obavezi da formiraju organe upravljanja. Shodno ovom Zakonu, korisnici (vlasnici) stanova sami organizuju održavanje stambene zgrade. Kao pomoć za održavanje stambenih zgrada, opština Mojkovac je za 2015. godinu, predvidjela budžetom sredstva u iznosu od 5000,00 €.

 4.7 Donošenje lokalnih akata


Opština Mojkovac će, u narednom periodu, donijeti Odluku o rješavanju stambenih pitanja lica u stanju socijalne potrebe i Odluku o rješavanju stambenih potreba lokalnih funkcionera i lokalnih službenika i namještenika.

5. KONSTATACIJE I PREPORUKE

1. Implementacija Lokalnog programa socijalnog stanovanja treba da omogući Opštini  

            Mojkovac da na kvalitetniji i efikasniji način rješava stambene potrebe ugroženih grupa, 

            odnosno domaćinstava koja na tržištu ne mogu da riješe stambeno pitanje. 

2. Lokalnim programom socijalnog stanovanja rješavaju se: problem socijalnog 

      stanovanja, upis stambenih objekata u katastar i preispitivanje stanarskih prava.

3. Ciljevi koji se postižu donošenjem Programa socijalnog stanovanja su: postizanje 

            socijalne kohezije i društvene solidarnosti, pomoć države i jedinica lokalne samouprave u   

            obezbjeđivanju stambenog prostora za lica koja nemaju stan i koja ne mogu da obezbijede 

            stambeni objekat, poboljšanje kvaliteta života građana, posebno pripadnika ranjivih 

            društvenih grupa, koje na tržišu ne mogu da riješe stambenu potrebu, smanjenje  

             siromaštva i isključenosti.

4. Lica koja imaju prioritet pri ostvarivanju prava na socijalno stanovanje su: samohrani 

            roditelji, odnosno staratelji, lica sa invaliditetom, lica preko 67 godina života, mladi koji 

            su kao djeca bili bez roditeljskog staranja, porodice sa djecom sa smetnjama u razvoju, 

            pripadnici Roma i Egipćana (RE populacija), raseljena lica, interno raseljena lica s  

            Kosova koja borave u Crnoj Gori, stranac sa stalnim nastanjenjem ili privremenim 

             boravkom koji je imao priznat status raseljenog lica ili interno raseljenog lica i žrtve 

             nasilja u porodici. 

5. Opšti kriterijumi za utvrđivanje reda prvenstva lica određenih programima su: stambena 

            situacija, visina prihoda i imovinsko stanje, dužina prebivališta ili boravišta u kontinuitetu 

            u mjestu rješavanja stambene potrebe, broj članova porodičnog domaćinstva, invalidnost i 

            zdravstveno stanje i godine starosti. 

6. Period implementacije Lokalnog programa socijalnog stanovanja Opštine Mojkovac traje 

             jednu godinu.

Ovaj program stupa na snagu osmog dana od dana objavljivanja u „Sl.listu Cne Gore – opštinski propisi“.
Br. 05-59
Mojkovac, 18.03. 2015. godine                               
SKUPŠTINA OPŠTINE MOJKOVAC

                                                                                                                               PREDSJEDNIK

                                                                                                                                 Slavenko Blažević
[image: image1.emf]X

Slavenko Blažević

Predsjednik SO


